CELEX: C2005/106/66
Language: el
Date: 2005-04-30 00:00:00
Title: Υπόθεση Τ-65/05: Προσφυγή του Thomas Seldis κατά της Επιτροπής των Ευρωπαϊκών Κοινοτήτων, που ασκήθηκε στις 7 Φεβρουαρίου 2005

30.4.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 106/31
            
         Προσφυγή του Thomas Seldis κατά της Επιτροπής των Ευρωπαϊκών Κοινοτήτων, που ασκήθηκε στις 7 Φεβρουαρίου 2005
   (Υπόθεση Τ-65/05)
   (2005/C 106/66)
   Γλώσσα διαδικασίας: η γαλλική
   Ο Thomas Seldis, κάτοικος Άμστερνταμ (Κάτω Χώρες), εκπροσωπούμενος από τους Sébastien Orlando, M. Xavier Martin, Albert Coolen, Jean-Noël Louis και Etienne Marchal, δικηγόρους, άσκησε στις 7 Φεβρουαρίου 2005 προσφυγή ενώπιον του Πρωτοδικείου των Ευρωπαϊκών Κοινοτήτων κατά της Επιτροπής των Ευρωπαϊκών Κοινοτήτων.
   Ο προσφεύγων ζητεί από το Πρωτοδικείο:
   
               1)
            
            
               να ακυρώσει την απόφαση της Επιτροπής, της 5ης Απριλίου 2004, περί διορισμού του προσφεύγοντος ως δοκίμου υπαλλήλου, κατά το μέρος που δεν τον κατατάσσει κατά τον χρόνο της προσλήψεως στον βαθμό Α 6 και που εκδόθηκε χωρίς να εξεταστεί η δυνατότητα να του χορηγηθεί βελτίωση αρχαιότητας κατά κλιμάκιο σύμφωνα με το άρθρο 32 του Κανονισμού Υπηρεσιακής Καταστάσεως και του άρθρου 4 των εσωτερικών οδηγιών της 11ης Οκτωβρίου 1984,
            
         
               2)
            
            
               να καταδικάσει την Επιτροπή στα δικαστικά έξοδα.
            
         Λόγοι ακυρώσεως και κύρια επιχειρήματα:
   Ο προσφεύγων στην παρούσα υπόθεση προσβάλλει την κατάταξή του στον βαθμό Α 7 κατά τον διορισμό του ως δόκιμου υπαλλήλου στη Γενική Διεύθυνση CCR.
   Συναφώς, επικαλείται παράβαση των άρθρων 31 και 32 του Κανονισμού Υπηρεσιακής Καταστάσεως, καθώς και των εσωτερικών οδηγιών της 11ης Οκτωβρίου 1984, περί καθορισμού του βαθμού και του κλιμακίου του προσωπικού, ειδικώς όσον αφορά τους υπαλλήλους του επιστημονικού και του τεχνικού κλάδου που καταλαμβάνουν θέσεις αμειβόμενες από τα κονδύλια που προορίζονται για τον προϋπολογισμό της έρευνας.
   Προς στήριξη των ισχυρισμών του, ο προσφεύγων επισημαίνει μεταξύ άλλων ότι, κατά τον χρόνο της προσλήψεώς του ως υπαλλήλου είχε ήδη επαγγελματική πείρα άνω των οκτώ ετών που δικαιολογούσε την ως άνω βελτίωση.